**Dejiny práva na území Slovenska**

**Otázky na ústnu skúšku - letný semester**

**I. okruh**

1. Charakterizujte najdôležitejšie dokumenty domáceho odboja v rokoch 1914–1918.

2. Charakterizujte kľúčové dokumenty a činnosť zahraničného odboja (USA a Európa) v rokoch 1914 – 1918.

3. Aké dokumenty štátoprávneho charakteru stáli v októbri 1918 pri vzniku I. ČSR? Kto ich vydal a charakterizujte ich obsah.

4. Charakterizujte ústrednú správu štátu do prijatia ústavnej listiny z roku 1920.

5. Charakterizujte Ústavnú listinu ČSR č. 121/1920 Zb. z. a n. vo všeobecnosti a podrobnejšie priblížte úpravu postavenia ústredných štátnych orgánov.

6. Charakterizujte organizáciu miestnej správy a obecného zriadenia v I. ČSR.

7. Charakter práva a základné kodifikačné a unifikačné pokusy v I. ČSR.

8. Charakterizujte pramene práva v I. ČSR.

9. Charakterizujte pojmy recepcia a právna kontinuita (v súvise s právnym poriadkom I. ČSR).

10. Charakterizujte pojmy unifikácia, kodifikácia a právny dualizmus (v súvise s právnym poriadkom I. ČSR).

11. Definujte predmet úpravy rodinného práva a charakterizujte manželské osobné právo počas I. a II. ČSR (zákon o manželskom práve z r. 1894 a tzv. rozlukový zákon).

12. Charakterizujte vývoj vecného práva počas I. a II. ČSR. Osobitne priblížte pozemkovú reformu.

13. Charakterizujte vývoj odvetvia pracovného práva a práva sociálneho zabezpečenia počas I. a II. ČSR.

14. Charakterizujte vývoj odvetví občianskeho práva hmotného a procesného v období I. a II. ČSR (zásadné úpravy a kodifikačné pokusy).

15. Charakterizujte vývoj trestného práva hmotného a procesného v období I. a II. ČSR (zásadné úpravy a kodifikačné pokusy).

16. Charakterizujte vývoj záväzkového práva na našom území a vymedzte jednotlivé zmluvné typy počas I. a II. ČSR. Pokúste sa vymedziť základné pracovnoprávne úpravy v rámci záväzkového práva.

17. Charakterizujte vývoj obchodného práva a práva duševného vlastníctva na našom území počas I. a II. ČSR.

18. Charakterizujte proces vzniku autonómie Slovenskej krajiny a ústavný zákon o autonómii Slovenskej krajiny.

19. Charakterizujte zmocňovacie zákonodarstvo (druhá ČSR a vojnová Slovenská republika).

20. Charakterizujte proces vzniku Slovenskej republiky v r. 1939. Ústavný zákon o samostatnom slovenskom štáte.

21. Vymedzte hlavné ideové línie Ústavy Slovenskej republiky z roku 1939.

22. Charakterizujte ústrednú správu v období autonómie a organizáciu miestnej správy.

23. Charakterizujte ústrednú správu v období existencie vojnovej Slovenskej republiky a organizáciu miestnej správy.

24. Charakterizuje právo a pramene práva v období vojnovej Slovenskej republiky (občianske právo, rodinné právo, trestné právo, pracovné právo a sociálne zabezpečenie a pod.).

25. Protižidovské zákonodarstvo v období vojnovej Slovenskej republiky.

26. Odbojové hnutie Slovákov a Čechov v období druhej svetovej vojny.

27. Vznik povstaleckej Slovenskej národnej rady (Vianočná dohoda z decembra 1943, Deklarácia Slovenskej národnej rady zo septembra 1944).

28. Postavenie SNR a jej normotvorná činnosť – nariadenia SNR.

29. Vznik dočasného štátneho zriadenia československého a jeho medzinárodnoprávne uznanie. Orgány Dočasného štátneho zriadenia československého.

30. Činnosť Dočasného štátneho zriadenia československého – dekréty prezidenta republiky E. Beneša.

31. Charakterizujte ústrednú a miestnu správu štátu podľa Dočasného štátneho zriadenia československého a SNR a nimi vydané kľúčové právne normy.

**II. okruh**

1. Vymedzte periodizáciu štátoprávneho vývoja nášho územia v r. 1918–1993. Stručne charakterizujte jednotlivé typy štátu.

2. Vymedzte základné znaky tzv. občianskeho štátu a jeho práva.

3. Charakterizujte hlavné črty tzv. ľudovodemokratického štátu a práva (1945/48–1960).

4. Vymedzte základné znaky tzv. socialistického štátu a jeho práva.

5. Vymedzte periodizáciu právneho vývoja nášho územia v r. 1918–1993. Stručne charakterizujte jednotlivé etapy vývoja dualistického a unifikovaného práva..

6. Charakterizujte obsah a význam Košického vládneho programu.

7. Charakterizujte obsah a význam troch pražských dohôd a postavenia Slovenska v rámci republiky.

8. Charakterizujte ústredné a miestne štátne orgány v ČSR v rokoch 1945–1948. Obnovenie činnosti Národného zhromaždenia. Národné výbory.

9. Charakterizujte nariadenia SNR a dekréty prezidenta republiky (1945–1948).

10. Charakterizujte právo v období r. 1945–1948 (1950). Priblížte základné zásahy do právneho poriadku (1945–1948).

11. Charakterizujte Február 1948 z hľadiska politického, spoločenského a právneho.

12. Charakterizujte Ústavu z roku 1948 a jej základné zásady. Charakterizujte ľudovú demokraciu.

13. Charakterizujte Ústavu ČSSR z roku 1960.

14. Charakterizujte zákon o československej federácii z roku 1968.

15. Charakterizujte právnickú dvojročnicu ako východisko zásadnej premeny právneho poriadku.

16. Charakterizujte postavenie súdnej moci v r. 1948–1960. Zákon o zľudovení súdnictva. Ideologizácia súdnictva. Občiansky súdny poriadok z r. 1950.

17. Občiansky zákonník z r. 1950.

18. Zákon o rodinnom práve z r. 1949.

19. Právne vzťahy k pôde (1948–1960). Zákon o jednotných roľníckych družstvách z r. 1949.

20. Zákon na ochranu ľudovodemokratickej republiky z r. 1948. Trestný zákon z r. 1950.

21. Trestný poriadok z r. 1950. Politické procesy.

22. Politický a spoločenský vývoj v r. 1960–1968. Pražská jar. Rok 1968 a okupácia Československa. Normalizácia.

23. Socialistické kodifikácie a vývoj práva v r. 1960–1989 (východisko z ústavy z r. 1960).

24. Občiansky zákonník z r. 1964. Koncepcia vlastníctva v Občianskom zákonníku z r. 1950 a z r. 1964.

25. Občianske právo procesné – úpravy z r. 1950 a 1963.

26. Zákon o rodine z r. 1963. Pokúste sa ho porovnať s úpravou z r. 1949.

27. Charakterizuje vývoj odvetvia pracovného práva (1945–1989) a jeho kodifikáciu v podobe Zákonníka práce z roku 1965.

28. Charakterizujte odvetvie hospodárskeho práva a jeho kodifikáciu – Hospodársky zákonník z r. 1964 a Zákonník medzinárodného obchodu z r. 1963.

29. Trestné právo hmotné – Trestný zákon z r. 1961. Pokúste sa ho porovnať s úpravou z r. 1950.

30. Trestné právo procesné – Trestný poriadok z r. 1961. Pokúste sa ho porovnať s úpravou z r. 1950.